Diari Oficial de la Generalitat Valenciana


Sumari del DOGV 9634, del 07-07-2023 (2023/7663)

RESOLUCIÓ de 30 de juny de 2023, del director general de Salut Pública i Addiccions, per la qual s'amplia el termini màxim per a resoldre i notificar el procediment de la Conselleria de Sanitat Universal i Salut Pública, per la qual s'efectua la convocatòria de les ajudes en matèria de salut pública en relació a les subvencions destinades a promoure en l'àmbit local iniciatives salutogèniques, com ara espais o activitats, entre altres, que contribuïsquen a millorar la salut i el benestar psíquic i social de les persones.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9634

Data del DOGV
:   07-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7663


Data del document
:   20-06-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 30 de juny de 2023, del director general de Salut Pública i Addiccions, per la qual s'amplia el termini màxim per a resoldre i notificar el procediment de la Conselleria de Sanitat Universal i Salut Pública, per la qual s'efectua la convocatòria de les ajudes en matèria de salut pública en relació a les subvencions destinades a promoure en l'àmbit local iniciatives salutogèniques, com ara espais o activitats, entre altres, que contribuïsquen a millorar la salut i el benestar psíquic i social de les persones. [2023/7663]  
Antecedents  
1. L'article 9.2 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores de subvencions destinades a finançar projectes relacionats amb la salut pública (d'ara endavant, l'Ordre 1/2019), disposa que el termini màxim per a tramitar, resoldre i notificar les resolucions de concessió serà de tres mesos, comptadors des de la data publicació de la convocatòria en el Diari Oficial de la Generalitat Valenciana.  
2. Amb data 3 d'abril de 2023 es va publicar en el DOGV, núm. 9567, Resolució de 27 de març de 2023, del conseller de Sanitat Universal i Salut Pública, per la qual s'efectua la convocatòria de les ajudes en matèria de salut pública en relació a les subvencions destinades a promoure en l'àmbit local iniciatives salutogèniques, com ara espais o activitats, entre altres, que contribuïsquen a millorar la salut i el benestar psíquic i social de les persones.  
  
Fonaments de dret  
1. De conformitat amb el que es disposa en l'apartat 1 de l'article 21 de la Llei 39/2015, d'1 d'octubre, del procediment administratiu comú de les administracions públiques, l'Administració està obligada a dictar resolució expressa i a notificar-la en tots els procediments qualsevol que siga la forma d'iniciació. En virtut d'això, en el procediment que ens ocupa, el termini màxim per a resoldre-la i notificar-la és de tres mesos des de la data de finalització del termini de presentació de les sol·licituds.  
2. Per a garantir que la concessió de les ajudes s'ha de realitzar en règim de concurrència competitiva, d'acord amb els principis de publicitat, transparència, objectivitat, igualtat i no discriminació, buscant l'eficàcia i eficiència, establits en l'article 8.3 de la Llei 38/2003, de 17 de novembre, general de subvencions, i vista la complexitat del procediment derivat de l'elevat nombre de sol·licituds, import a distribuir, revisió de la documentació, i tots aquells tràmits previstos en l'Ordre 1/2019 es necessita un elevat volum de recursos humans i materials, del qual no es disposa en l'actualitat, a causa dels nombrosos documents i requisits exigits a les entitats sol·licitants de la subvenció, així com a la diversitat dels documents que s'adjunten a la mateixa sol·licitud.  
  
Aquesta circumstància ocasiona que hi haja una dificultat per a completar la tramitació del procediment de concessió en el termini màxim establit en l'Ordre 1/2019, per la qual cosa els interessats podrien pressuposar la no-concessió de la sol·licitud presentada, tot i que els actes d'avaluació i selecció tendirien a la seua concessió vist que el silenci administratiu previst és negatiu.  
3. L'article 23.1 de la Llei 39/2015, d'1 d'octubre, del procediment administratiu comú de les administracions públiques, permet excepcionalment ampliar el termini màxim de resolució quan les circumstàncies de personal i material ho facen aconsellable, i no podrà ser superior a l'establit per a la tramitació del procediment.   
4. Disposa l'article 7 de l'Ordre 1/2019, que l'ordenació i instrucció del procediment de concessió correspondran a la direcció general amb competències en matèria de salut pública, que rebrà les sol·licituds presentades i verificarà que aquestes tenen els requisits per a poder ser tramitades.  
5. A aquest efecte, la disposició addicional segona estableix que l'òrgan competent per a dictar les resolucions de concessió serà la persona titular de la direcció general amb competències en matèria de salut pública, que actuarà per delegació de la persona titular de la conselleria amb competències en matèria de sanitat i salut pública. Així mateix, s'autoritza la persona titular de la direcció general amb competències en matèria de salut pública a dictar totes les instruccions que siguen necessàries per a l'aplicació d'aquesta ordre i de les corresponents convocatòries.  
Sobre la base de l'anteriorment exposat, resolc:  
1. Ampliar fins al 29 de setembre de 2023 el termini màxim de resolució i notificació del procediment pel qual s'efectua la convocatòria de les ajudes en matèria de salut pública quant a les subvencions destinades a promoure en l'àmbit local iniciatives salutogèniques, com ara espais o activitats, entre altres, que contribuïsquen a millorar la salut i el benestar psíquic i social de les persones.  
2. La present resolució farà efecte a partir de l'endemà de la seua publicació en el Diari Oficial de la Generalitat Valenciana i resultarà aplicable al procediment pel qual s'efectua la convocatòria de les ajudes en matèria de salut pública quant a les subvencions destinades a promoure en l'àmbit local iniciatives salutogèniques, com ara espais o activitats, entre altres, que contribuïsquen a millorar la salut i el benestar psíquic i social de les persones, publicat en el DOGV núm. 9567, de 3 d'abril de 2023.  
3. Contra la present resolució d'ampliació de termini de resolució del procediment de concessió no es pot interposar cap recurs.  
  
València, 30 de juny de 2023.- El director general de Salut Pública i Addiccions: Julio Mañez Prats.